# Όντα Νομπουνάγκα

| Όντα Νομπουνάγκα |
| --- |
|  |
| Γενικές πληροφορίες |
| Όνομα στη μητρική γλώσσα | 織田 信長 (Ιαπωνικά)  |
| Προφορά |  |
| Γέννηση | 23  Ιουνίου 1534 Shobata Castle |
| Θάνατος | 21  Ιουνίου 1582 former site of Honnō-ji |
| Αιτία θανάτου | Χαρακίρι |
| Συνθήκες θανάτου | αυτοκτονία |
| Τόπος ταφής | Χονό-τζι, Sōken-in, Amida-ji Temple και Σόκεν-τζι |
| Χώρα πολιτογράφησης | Ιαπωνία |
| Θρησκεία | Σιντοϊσμός Nichiren Buddhism |
| Εκπαίδευση και γλώσσες |
| Ομιλούμενες γλώσσες | Ιαπωνικά |
| Πληροφορίες ασχολίας |
| Ιδιότητα | ντάιμγιο στρατιωτικός ηγέτης |
| Οικογένεια |
| Σύζυγος | Νο-χίμε, Kitsuno, Harada Naoko, Kōun-in, Yokan-in, d:Q17212257, Hijikata (Concubine of Oda Nobunaga), Saka, Yutsumaki, Shunyomyōchō-daishi, d:Q109123196, d:Q109123248 d:Q109177237 |
| Τέκνα | Όντα Νομπουτάντα, Όντα Νομπουκάτσου, Όντα Νομπουτάκα, Χασίμπα Χιντεκάτσου, Όντα Κατσουνάγκα, Τόκου-χίμε, Φούγιου-χίμε, Τσούρου-χίμε, Όντα Νομπουτάκα, Ofuri, Oda Nobuyoshi, Ei-hime, Genko-in, Getsumyoin, Oda Nobuhide, Nobusada Oda, Nobuyoshi Oda, Oda Nagatsugu, Oda Nobumasa, Oda Hideko, Hoon'in, Sannomarudono Jigen-in |
| Γονείς | Όντα Νομπουχίντε και Ντοτά Γκοζέν |
| Αδέλφια | Oichi, Oinu no Kata, Oda Nobuhiro, Oda Nobuyuki, Oda Nobukane, Oda Nagamasu, Oda Shinji, Oda Nobutoki, Oda Hidetaka, Oda Nobuteru, Oda Nobuoki, Oda Hidenari Oda Nagatoshi |
| Συγγενείς | Sako no Kata (υιοθετημένη κόρη), Ashikaga Fujin (υιοθετημένη κόρη), d:Q17217052 (υιοθετημένη κόρη), d:Q17224089 (υιοθετημένη κόρη), Ryusho-in (υιοθετημένη κόρη) και d:Q109180142 (yūshi) |
| Οικογένεια | Oda clan |
| Στρατιωτική σταδιοδρομία |
| Βαθμός/στρατός | ντάιμγιο |
| Πόλεμοι/μάχες | Battle of Okehazama, Battle of Inō, Siege of Inabayama Castle, Battle of Kannonji Castle, Battle of Anegawa, Battle of Noda-Fukushima, Siege of Shiga, Sieges of Nagashima, Siege of Mount Hiei, Siege of Ichijōdani Castle, Siege of Takaya Castle, Battle of Nagashino, Battle of Tennōji, Battle of Ukino, Battle of Akatsuka, Battle of Kiyosu, Siege of Muraki, Siege of Dōhora, Battle of Kōnoshima, Siege of Okawachi Castle, Siege of Kanegasaki, Siege of Makishima Castle, Siege of Odani Castle, Battle of Kishuu, Siege of Itami, Ishiyama Hongan-ji War και Honnō-ji Incident |
| Αξιώματα και βραβεύσεις |
| Αξίωμα | Udaijin (1577–1578) Konoe Daisho (1575–1578) |
| Υπογραφή |
|  |
|  Σχετικά πολυμέσα |
|

Ο **Όντα Νομπουνάγκα** (ιαπωνικά: *織田信長*‎‎, 23 Ιουνίου 1534 – 21 Ιουνίου 1582) ήταν Ιάπωνας πολέμαρχος και σημαντικότατη μορφή της ιαπωνικής ιστορίας. Κραταιός νταΐμιο στα τέλη του 16ου αιώνα, ο Νομπουνάγκα θεωρείται ο πρώτος που οραματίστηκε την ένωση της Ιαπωνίας, υπό την κυριαρχία ενός ισχυρού σογκούν. Ο ίδιος κατάφερε να ελέγξει μόλις το ένα τρίτο της χώρας, αλλά ο διάδοχός του, Τογιοτόμι Χιντεγιόσι, και αργότερα ο Τοκουγκάβα Ιεγιάσου, ολοκλήρωσαν το έργο του.

## Βιογραφία

### Πρώτα χρόνια

Οι παλιές επαρχίες της Ιαπωνίας 1868, όπου με κόκκινο ξεχωρίζει η επαρχία Owari.
Ο Όντα Νομπουνάγκα γεννήθηκε στις 23 Ιουνίου του 1534, στην επαρχία Οουάρι. Ήταν γιος του Όντα Νομπουχίντε, αναπληρωτή σούγκο (στρατιωτικός διοικητής) της επαρχίας και αρχηγού του Οίκου των Όντα. Ως νεαρός, ο Νομπουνάγκα ήταν γνωστός για την αλλόκοτη συμπεριφορά του (τόσο που του κόλλησαν το παρατσούκλι «ο ανόητος του Οουάρι»), την έλλειψη πειθαρχίας, αλλά και για την κλίση του στα πυροβόλα όπλα, που προσφάτως είχαν εισαχθεί στην Ιαπωνία, από τους Πορτογάλους.

### Ενοποίηση της Επαρχίας Οουάρι

Το 1551 ο Όντα Νομπουχίντε πέθανε απρόσμενα. Ο Νομπουνάγκα ήταν ο νόμιμος κληρονόμος του, αλλά χρειάστηκαν οκτώ χρόνια μαχών και πολιορκιών εναντίον κάθε αντιφρονούντος, ώστε να γίνει αποδεκτός ως κύριος του Οίκου και αργότερα ολόκληρης της επαρχίας. Αυτό καθαυτό το επίτευγμα του Νομπουνάγκα δεν ήταν κάτι το εξαιρετικό. Σε αντίθεση, όμως, με άλλους διεκδικητές, δεν είχε ως κίνητρο προσωπικές φιλοδοξίες, αλλά την αποκατάσταση ειρήνης σε όλη την Ιαπωνία.

### Πορεία προς το Κιότο και ανάληψη εξουσίας

Ο Νομπουνάγκα, επικρατώντας επί των εχθρών του, απέκτησε ολοένα και μεγαλύτερη δύναμη. Σ' αυτήν την προσπάθεια είχε τη βοήθεια δύο εξεχόντων στρατιωτικών: του πανούργου Τογιοτόμι Χιντεγιόσι και του νεαρού Τοκουγκάβα Ιεγιάσου. Το 1568 κατευθύνεται προς το Κιότο, έχοντας ήδη επιβάλει τον *Ασικάγκα Γιοσιάκι* στη θέση του σογκούν. Οι σχέσεις, ωστόσο, ποτέ δεν ήταν ιδιαίτερα καλές και σταδιακά του αφαίρεσε πολλές εξουσίες. Τελικά, το 1573, τον καθαίρεσε και κυβέρνησε ο ίδιος, χωρίς κάποιον επίσημο τίτλο. Μέχρι το 1582, ο Νομπουνάγκα είχε θέσει υπό τον έλεγχό του όλη την κεντρική περιοχή του Χονσού.

### Θάνατος και διαδοχή

Η επίθεση στο Χόννο-τζι
Τον Ιούνιο του ίδιου χρόνου, κατευθύνθηκε προς την περιοχή του Τσουγκόκου. Στη διαδρομή κατέλυσε στο *Χόννο-τζι*, ένα βουδιστικό ναό στο Κιότο. Συνοδευόταν από ολιγομελή ακολουθία, καθώς δεν περίμενε επίθεση στα εδάφη αυτά. Ωστόσο, με μια ξαφνική επίθεση, ο *Ακέτσι Μιτσουχίντε*, νταΐμιο υποτελής του Νομπουνάγκα, περικύκλωσε το ναό και του έβαλε φωτιά. Εν τέλει, ο Νομπουνάγκα εκτέλεσε χαρακίρι, το πρωί της 21ης Ιουνίου.
Είναι πιθανό η προδοτική αυτή ενέργεια να έγινε με προτροπή του Χιντεγιόσι, ο οποίος λίγες μέρες μετά νίκησε στη Μάχη του Γιαμαζάκι τον Μιτσουχίντε και έγινε διάδοχος του Νομπουνάγκα. Ο Τοκουγκάβα Ιεγιάσου, αιφνιδιασμένος, πρόβαλε αρχικά αντίσταση, αλλά μην έχοντας άλλη επιλογή, υποτάχθηκε στον Χιντεγιόσι.

## Κατά των μοναχών-πολεμιστών

Ήδη από τον 10ο αιώνα, πολλοί Βουδιστές μοναχοί δε θεώρησαν ανάρμοστο να είναι ταυτόχρονα και πολεμιστές. Έτσι, αυτοί οι μοναχοί-πολεμιστές, γνωστοί ως *σοχέι*, μετέτρεψαν τους ναούς τους σε πραγματικά οχυρά, αποκτώντας δύναμη και τεράστιες εκτάσεις γης.
Ο Νομπουνάγκα επέδειξε ιδιαίτερο μίσος εναντίον τους και τους αντιμετώπισε με σκληρότητα: έκαιγε τους ναούς τους, έλιωνε τ' αγάλματά τους για να κατασκευάσει κανόνια και έσφαζε ανελέητα τους οπαδούς τους. Χαρακτηριστικά παραδείγματα αποτελούν η καταστροφή της μονής *Ενριάκου-τζι*, όπου θανάτωσε 3.000-4.000 άτομα, και η πυρπόληση της μονής *Ισιγιάμα Χόνγκαν-τζι* στην Οσάκα, της οποίας οι μοναχοί-πολεμιστές κάηκαν ζωντανοί.

## Προσωπικότητα

Τένκα Φούμπου
Ο Νομπουνάγκα θεωρείται απ' τις πιο σκληρές και ανελέητες μορφές της ιαπωνικής ιστορίας, λόγω της χρήσης οποιασδήποτε μεθόδου για την κάμψη κάθε αντίστασης. Το σύνθημά του, αποτυπωμένο στα επίσημα έγγραφά του, ήταν *Τένκα Φούμπου*, δηλαδή "Κυβέρνα την αυτοκρατορία με την ένοπλη δύναμη."

Ο Ιησουίτης ιερέας Λούις Φρόις, ο οποίος είχε γνωρίσει από κοντά τον Νομπουνάγκα, άφησε μια ζωντανή περιγραφή:

*"εξαιρετικά πολεμοχαρής...περιφρονεί όλους τους άλλους βασιλιάδες και πρίγκιπες της Ιαπωνίας και τους μιλά σα να είναι ταπεινοί υπηρέτες...απεχθάνεται έντονα τις καθυστερήσεις ή τις μακρηγορίες."*

## Παραπομπές

## Πηγές

* Time-Life *Παγκόσμια Ιστορία*, τόμ. 14, Εκδόσεις Κ. Καπόπουλος

## Εξωτερικοί σύνδεσμοι

* OdaNobunaga.com